Reeva Steenkamp se ma stel stigting bekendReeva Steenkamp Steenkamp het gesê die stigting sal ondersteuningsdienste bied aan vroue wat mishandel word. Sy het die stigting begin ter ere van Reeva wat in die vroeë oggendure op Valentynsdag 2013 deur die Paralimpiese atleet Oscar Pistorius doodgeskiet is. Steenkamp het Woensdag tydens die bekendstelling gesê sy het Pistorius “vergewe” en sal nie hom of enige ander persoon wil “seermaak” nie. Sy het egter gesê sy en haar man kry steeds elke dag swaar weens die verlies van hul dogter. Steenkamp het gesê die Reeva Steenkamp-stigting sal mishandelde vroue bemagtig om ’n nuwe lewe weg van die mishandeling te begin. Sy het kinders aangemoedig om met hul ouers te gesels oor enige probleme wat hulle het. Steenkamp het ook ŉ toespraak wat Reeva tevore geskryf het tydens die bekendstelling voorgelees. Pistorius is Maandagaand onder korrektiewe toesig vrygelaat. Hy is skuldig bevind aan strafbare manslag en tot vyf jaar tronkstraf gevonnis. Hy was ŉ jaar lank agter tralies. Sy paroolvoorwaardes sal tot 2019 voortduur.